സ്വപ്ന അരങ്ങേറ്റം മികച്ചതില് നിന്ന് പഠിക്കുക. വെങ്കിടേഷ് അയ്യര്ക്ക് എന്തൊരു രാത്രിയാണ്! വെങ്കിക്ക് ബാറ്റിങ്ങ് ടിപ്സ് നല്കി വിരാട് കോഹ്ലി, വീഡിയോ പങ്കുവെച്ച് കൊല്ക്കത്ത അബുദാബി : വെങ്കിടേഷ് അയ്യര്ക്ക് ഇന്നലെ എന്തുകൊണ്ടും ഒരു സ്വപ്ന സാക്ഷാത്കാരത്തിന്റെ ദിവസമായിരുന്നു. ഇന്ത്യന് പ്രീമിയര് ലീഗില്ഐ.പി.എല് ഇന്നലെ ബാഗ്ലൂര് റോയല് ചലഞ്ചേഴ്സിനെതിരെ നടന്ന മത്സരം വെങ്കിടേഷ് അയ്യരുടെ അരങ്ങേറ്റ മത്സരം ആയിരുന്നു. ഓപ്പണര് ആയി ഇറങ്ങിയ മത്സരത്തില് 27 പന്തില് 7 ഫോറും 1 സിക്സുമടക്കം 41 റണ്സ് നേടിയ താരം പുറത്താകാതെ നിന്നു. കൊല്ക്കത്തയുടെ വിജയ റണ് പിറന്നതും വെങ്കിയുടെ ബാറ്റില് നിന്നാണ്. മത്സരശേഷം ബാംഗ്ലൂര് റോയല് ചലഞ്ചേഴ്സ് നായകന് വിരാട് കോഹ്ലി വെങ്കടേഷ് അയ്യരുമായി സംസാരിക്കുന്നതും അദ്ദേഹത്തിന് ബാറ്റിങ്ങ് ടിപ്സ് നല്കുന്നതുമായ വിഡിയോ കൊല്ക്കത്ത നൈറ്റ് റൈഡേഴ്സിന് അവരുടെ ഔദ്യോഗിക ഇന്സ്റ്റാഗ്രാമില് പോസ്റ്റ് ചെയ്തിരുന്നു . സ്വപ്ന അരങ്ങേറ്റം മികച്ചതില് നിന്ന് പഠിക്കുക. വെങ്കിടേഷ് അയ്യര്ക്ക് എന്തൊരു രാത്രിയാണ്! എന്ന തലക്കെട്ടോടെയാണ് വിഡിയോ കൊല്ക്കത്ത പോസ്റ്റ് ചെയ്തിരിക്കുന്നത്. മത്സരത്തില് ബാംഗ്ലൂരിനെ 9 വിക്കറ്റിന് കൊല്ക്കത്ത കീഴടക്കിയിരുന്നു. മൂന്നു വിക്കറ്റ് വീതം നേടിയ ആന്ദ്രേ റസ്സലും വരുണ് ചക്രവര്ത്തിയുമാണ് ബാംഗ്ലൂരിനെ തകര്ത്തത്. ഇരുവരും തമ്മില് ഏറ്റുമുട്ടിയ ടൂര്ണമെന്റിലെ ആദ്യ മത്സരത്തില് ബാംഗ്ലൂര് ആയിരുന്നു വിജയിച്ചത്. Tags